gl en gl fr gl gl gl es pt en gl war gl es gl es gl gl gl gl it gl gl es gl gl gl gl gl gl it en gl gl en gl gl gl gl gl gl gl gl gl gl gl gl gl gl gl gl it gl gl gl gl gl en gl en en pl en en en en gl en en en en sv fr de de fr fr fr sv en fr en ja fr de fr es nb fr de en en sv de de fr en fr it fr en es gl gl gl gl
A Xunta destaca en Sevilla o papel da compra pública innovadora como motor para consolidar o polo aeroespacial de Galicia - Civil UAVs Initiative
Infraestruturas do Polo Aeroespacial de Galicia
Actores da Civil UAVs Initiative
Un polo de atracción para o sector
Formación no sector aeroespacial en Galicia
Home \\ A Xunta destaca en Sevilla o papel da compra pública innovadora como motor para consolidar o polo aeroespacial de Galicia
A Xunta destaca en Sevilla o papel da compra pública innovadora como motor para consolidar o polo aeroespacial de Galicia
Set 15, 2022 | Prensa destacada | 0 comments
A directora da Axencia Galega de Innovación, Patricia Argerey, participou nunha mesa redonda en Unvex 2022, o maior evento en España especializado en vehículos e sistemas non tripulados
A adxudicación dos novos socios tecnolóxicos e industriais da Xunta prevese coñecer nas próximas semanas
Galicia conta con espazo expositivo propio no encontro que se celebra ata mañá en Sevilla, no que se amosan o valor das infraestruturas do Polo e o elevado potencial que teñen as empresas, pemes, centros tecnolóxicos e universidades deste ámbito
Sevilla, 15 de setembro de 2022. A directora da Axencia Galega de Innovación, Patricia Argerey, participou hoxe nunha mesa redonda sobre apoio á innovación e compra pública innovadora celebrada no marco do programa de conferencias de Unvex 2022, o maior evento dos vehículos non tripulados que se celebra en España, que nesta sétima edición ten lugar en Sevilla.
Argerey abordou no seu relatorio o papel da compra pública de innovación como motor para a consolidación do sector aeroespacial en Galicia. Sinalou que se trata dun instrumento que maximiza a rendibilidade do investimento público, consolida a cultura da innovación na Administración e supón unha oportunidade para que o tecido produtivo arrisque no desenvolvemento de novos produtos e solucións.
Durante a súa intervención, a directora da Axencia Galega de Innovación lembrou que a Xunta de Galicia seleccionará os primeiros socios estratéxicos e tecnolóxicos do Polo Aeroespacial de Galicia 2025 entre os 8 programas de I+D+i  aprobados como de interese preferente e que foron presentados por 7 empresas e consorcios. A adxudicación da licitación de compra pública precomercial prevese coñecer nas vindeiras semanas, despois de ter rematado o procedemento de diálogo competitivo.
A UTE Aertec-Tecnobit e as empresas Airbus, Babcock, Boeing, Indra, Sistemas y Montajes Industriales e Telespazio son as promotoras dos proxectos que aspiran a converterse en socios estratéxicos da Xunta. Ademais, os programas de interese preferente que non resulten adxudicatarios neste momento poderán dar lugar a novos acordos de asociación durante os próximos meses, no caso de obterse financiamento adicional do Plan de Recuperación, Transformación e Resiliencia ou a través doutros fondos europeos.
A directora puxo tamén en valor a experiencia no despregue de solucións que se están utilizando no Polo Aeroespacial de Galicia, e que realizaron a través da compra pública de innovación, destacou os resultados obtidos e explicou as principais liñas de actuación e as actuacións que xa se están a executar no Plan Estratéxico da Civil UAVs Initiative.
Importante presenza galega en Unvex 2022
O Polo Aeroespacial de Galicia está presente en Unvex 2022 e conta con espazo expositivo propio, despois de que a edición anterior se celebrase na Cidade da Cultura de Santiago de Compostela e no Centro de Investigación Aeroportada de Rozas (CIAR) con gran éxito de participación de profesionais e expositores e un programa de conferencias de alto nivel.
Coa súa presenza nesta sétima edición de Unvex, o Polo Aeroespacial de Galicia está dando a coñecer o traballo realizado na Comunidade para converter a industria aeroespacial nun dos sectores estratéxicos, amosando o valor das infraestruturas do Polo como centro de ensaios de referencia en Europa e as capacidades e o elevado potencial que teñen as empresas, pemes, centros tecnolóxicos e universidades que integran o ecosistema dos sistemas non tripulados en Galicia.
Unvex tamén está a ser un foro privilexiado para dar a coñecer as actuacións que se están desenvolvendo no Polo Aeroespacial de Galicia e as oportunidades que ofrece esta iniciativa estratéxica impulsada polo Goberno galego, baseada na colaboración público-privada, a empresas e centros de coñecemento de calquera parte do mundo.
O evento conta na súa área de exposición cunha ampla presenza de empresas e centros de coñecemento do ámbito dos sistemas non tripulados galego como son Aerocámaras, Aeromedia, Babcock, Cartogalicia, GeneraDron, Gradiant, Indra, Ingeniería In Situ, o Instituto Tecnolóxico de Galicia, Marine Instruments, Raytrack, Seadrone ou UAV Works, así como do programa de incubación, aceleración e consolidación de empresas da iniciativa, a Business Factory Aero; e do Consorcio Aeronáutico Galego.
Enviar comentario Cancelar a resposta
O teu enderezo electrónico non se publicará Os campos obrigatorios están marcados con *
Gardar o meu nome, correo electrónico e sitio web neste navegador para a próxima vez que faga un comentario.
Únete á comunidade Civil UAVS Initiative para compartires perspectivas sobre o sector.
Lin e acepto a política de privacidade
2020 Civil UAVs. Todos os dereitos reservados
Utilizamos cookies para nos asegurar de lle brindarmos a mellor experiencia no noso sitio web. Se segue a utilizar este sitio, asumiremos que está de acordo con el.Ok